  Майя Бывальцева Ижкарысь дышетскисьёс пӧлын Брест крепостьын 1 номеро постын Буре ваён вахтае пыриськон понна вожвылъяськон ортчытозы. Со сярысь Брестысь горисполкомын пумиськон дыръя Удмуртилэн шоркарысьтыз администрацилэн тӧроезлэн мерлыко политикая воштӥсез Дмитрий Чистяков вераз, ивортэ Белоруссиысь телеграф агентство. Туж кулэ, дышетскисьёс Брест крепостьлэсь историзэ мед тодозы шуыса. Милям пиналъёсмы ветло татчы, но милям та ужез паськытатэммы потэ, Брестысь горисполкомен куд-ог ужпумъёсъя кенешим. Дышетон ужъюртъёс куспын вожвылъяськон ялом, устооссэ быръём, соослы та святой интыын 1 номеро постын караулын сылыны луонлык сётом. Нырысетӥез группа 22-тӥ инвожолы вуоз шуыса чакласькомы, пиналъёс буре ваён ужрадъёсы пыриськыны мед быгатозы. Оскисько, соослэн бадӟым мылкыдзы луоз Дмитрий Чистяков, Ижкар администрацилэн тӧроезлэн мерлыко политикая воштӥсезСолэн кылъёсызъя, вожвылъяськонэз арлы быдэ ортчытъяны малпало. Ижкарысь дышетскисьёс Россиысь пиналъёс пӧлысь нырысетӥосыз луозы, кин Брест крепосте Буре ваён вахтаез нуыны мыноз.  Озьы ик Дмитрий Чистяков пусйиз, пиналъёслы, Брестысь крепостьлэн историез сяна, сюрс аръем карлэн историез но тунсыко луоз. Валче ужан пумысен милям трос малпанъёсмы. Дышетон удысын ог-огмылэн ужан амалъёсынымы тодматонэз радъяны малпаськомы. Брестысь но Ижкарысь дышетскисьёс пӧлын валче олимпиада ортчытыны, темаез сярысь малпаськиськомы. Эшшо одӥгез ӧр – лулчеберет. Милям вань мае возьматыны ог-огмылы Дмитрий Чистяков, Ижкар администрацилэн тӧроезлэн мерлыко политикая воштӥсезТодэ вайытом, Ижкар но Брест вынъяськон сярысь тупанкылэз 2016-тӥ арын шуркынмонэ юнматӥзы. Удмуртилэн но Белоруссилэн кусыпъёссы озьы ик умой азьланьтӥсько. Кылем арын пӧсьтолэзе гурт предприятиос улосвылысь етӥн будэтон удысэз азинтонын валче ужан сярысь тупанкыл гожтӥзы. Нош туэ южтолэзе бускель кунысь ыстэм муртъёс Вотка ёросын «Трактор биатлонэ» пыриськизы.  Тегъёс: Мерлык Ижкар Белоруссия Удмуртия пиналъёс БыдӟымАтыкайож буреваён  